Aarhuus Stifts-Tidende, 1842-09-12
Politibetjent Knudsen har faaet ikke mindre end 10 Knivstik med en Kniv, som Forbryderen nogle Øieblikke tidligere havde kjøbt i Gothersgaden og har aaben i sit høire Ærme, for at bruge den imod Enhver, der vilde paagribe ham. Mordredskabet er en stiv og meget spids Foldekniv, hvis Blad er 4 Tommer langt og 3/4 Tomme bredt. Om Knudsens Liv vil kunne frelses er endnu usikkert. Høist sørgeligt er dette Tilfælde, ikke blot ved den Ulykke, der har rammet en modig Familiefader i Udøvelsen af hans farefulde og besværlige Pligt til at værne om den offentlige Sikkerhed imod en undvegen Straffefange, men især ved den forbryderske Ligegyldighed, som adskillige Tilstedeværende udviste. Uagtet Politibetjenten havde strax fremdraget sit Skilt, idet han sprang løs paa Forbryderen, og desuden var kjendt af Gadens Beboere som Politibetjent - uagtet han, da han følte sig saaret, raabte høit om Hjælp, og betegnede den Paagrebne som undvegen Forbedringshuusfange, og uagtet flere Borgere befandt sig i faa Skridts Afstand, forløb flere Minuter, i hvilke Forbryderen gav Knudsen gjentagne Stik, førend Nogen rørte sig til at hjælpe Betjenten. Den Første, som kom til, var en Kone, hvis Kræfter ikke vare tilstrækkelige til at rive Forbryderen fra hans Offer, der laa blødende under ham paa Gaden, og det var en Dreiersvend Falkenstierne, der fra et Vindue havde seet Kampen, som først ydede virksom Hjælp. Det lykkedes ham at komme til i det afgjørende Øieblik, da Schmidt, holdende den bloddryppende Kniv i sin hævede høire Haand, var i Begreb med at støde den i Betjentens Bryst, og at fravriste Forbryderen Kniven og saaledes at afværge et ufeilbarligt dræbende Stød. – Vel kunne de Umennesker, som ligegyldigt have været Vidner til denne Forbrydelse, rammes af Lovens Arm; men sørgeligt er det, at Sligt kan skee ved høilys Dag paa en befærdet Gade i Hovedstaden. Sørgeligt er det, at Medfølelse med et Medmenneske i Livsfare kan være saa kold – og dobbelt sørgeligt er det, at man kan være saa sløv for Retfærdighedens Haandhævelse, at Rettens Tjener maa forgiæves raabe om Hjælp til at anholde Forbrydere, imedens han selv heeltemodigt opoffrer sig for sin Pligt og sine Medborgeres Velfærd. (Brig. Td.)- En Karl, ved Navn Hans Jensen Haarløv, meldte sig igaar Morges paa Politikammeret med den Angivelse, at han havde dræbt sin Kjæreste, som havde Tjeneste paa Wodrofgaard her ved Byen, og at Liget laa ved Kallebodstrand. Det blev ogsaa der fundet efter hans Paaviisning, og blev strax indbragt til Hospitalet. Hans Forklaring gaaer i det Væsentlige ud paa, at han, misfornøiet med sin Stilling, havde fattet den Beslutning at ombringe sig selv. Da han underrettede Pigen om denne sin Beslutning, erklærede hun, at hun ogsaa vilde døe, og de bleve derpaa enige med hinanden om, at han først skulde ombringe hende og derpaa sig selv, hvilket Forsæt de imidlertid senere besluttede at forandre derhen, at han, efter at have ombragt hende, skulde angive sig selv og saaledes komme til at lide Døden. Jfølge denne Aftale gjorde han nu Natten mellem Torsdag og Fredag et Forsøg paa at qvæle hende med Haanden, paa Værelset, hvor de vare, men han kunde ikke fuldbringe Gierningen paa denne Maade. De overveiede derfor Sagen nærmere, og da de fandt, at Pigens Værelse ikke var et passende Sted for deres Forehavende, bleve de enige om at gaae sammen til Stranden ved Enighedsværn, efter at have medtaget en Snor. De fulgtes saaledes enige med hinanden til det Sted, hvor Liget siden fandtes, og Karlen forsøgte derpaa atter at qvæle Pigen med Snoren; men da han ikke kunde udholde Synet af hendes langvarige Dødskamp forkortede han, efter tidligere Aftale med Pigen, denne ved at overskjære Pulsaarerne paa hendes Hals. Efter at Pigen var død, aftørrede han Blodet paa hende, lagde hendes Hænder foldede over hendes Bryst, kyssede hende, lagde et Tørklæde over hendes Ansigt og begav sig til Byen, hvor han angav sig selv. Han afgav denne Forklaring med fuldkommen Rolighed, og tilføiede kun det Ønske, at hans Sag hurtigt maatte blive endt, og at han daglig maatte see Kjærestens Liig indtil hun blev begravet, hvilket han havde lovet hende. (Brig. Td.) Det Hr. G. Voss tilhørende Sukkerraffinaderi hende. (Brig. Td.) Det Hr. G. Voss tilhørende Sukkerraffinaderi i Jtzehoe er i denne Uge afbrændt; det var assureret i Kjøbenhavn, Hamborg og Gotha. (Dan.)